《送姚子华浙东帅府掾》
元代·吕诚

掾郎辟举南州掾，炳炳才名早岁收。幕府简书閒白昼，戟门旌旆卷高秋。

花开拟上瀛洲看，酒熟频为鉴曲游。北来或有双鱼使，烦寄新诗写我忧。

作者简介：昆山人，字敬夫，后更名肃。工诗词。名士咸与之交。家有园林，尝蓄一鹤，复有鹤自来为伍，因筑来鹤亭。邑令聘为训导，不起。有《来鹤亭诗》。